Balog Zoltán miniszter úr az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény (a továbbiakban: Emtv.) 39. §-a, illetve az előadó-művészeti szervezet vezetőjének választására irányuló pályázati eljárásról és a munkakör betöltésének szabályairól szóló 155/2017. (VI. 15.) Korm. rendelet (a továbbiakban: Korm. rendelet) alapján felkért szakmai bizottság javaslatának figyelembe vételével 2018. január 1. napjától 2022. december 31. napjáig terjedő időtartamra Herboly Domonkost nevezi ki az MNF Magyar Nemzeti Filharmonikus Zenekar, Énekkar és Kottatár Nonprofit Kft. ügyvezetőjének. Az Emtv. 39. § (3) bekezdése, illetve Korm. rendelet 4. § (1) bekezdése szerint felkért szakmai bizottság – hét tag részvétele mellett – Herboly Domonkos pályázatát hét igen szavazattal egyhangúlag támogatottnak minősítette.